Document ID: 31995D0252

Title and Content:
ΑΠΟΦΑΣΗ ΤΟΥ ΣΥΜΒΟΥΛΙΟΥ της 29ης Ιουνίου 1995 με την οποία επιτρέπεται στο Ηνωμένο Βασίλειο να εφαρμόσει ένα μέτρο παρέκκλισης από τα άρθρα 6 και 17 της έκτης οδηγίας ΦΠΑ (77/388/ΕΟΚ) περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών (95/252/ΕΚ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την έκτη οδηγία (77/388/ΕΟΚ) του Συμβουλίου της 17ης Μαΐου 1977 περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών - κοινό σύστημα φόρου προστιθέμενης αξίας: ομοιόμορφη φορολογική βάση (1), και ιδίως το άρθρο 27, την πρόταση της Επιτροπής, Εκτιμώντας: ότι, σύμφωνα με το άρθρο 27 παράγραφος 1 της οδηγίας 77/388/ΕΟΚ, το Συμβούλιο δύναται, προτάσει της Επιτροπής, να επιτρέπει ομοφώνως σε κάθε κράτος μέλος τη λήψη ειδικών μέτρων, κατά παρέκκλιση από την οδηγία αυτή, με σκοπό την απλοποίηση της εισπράξεως του φόρου ή την αποτροπή ορισμένων περιπτώσεων φοροδιαφυγής ή φοροαποφυγής 7 ότι, με συστημένη επιστολή προς την Επιτροπή της 22ας Μαρτίου 1995, το Ηνωμένο Βασίλειο ζήτησε να του επιτραπεί η θέσπιση ενός μέτρου κατά παρέκκλιση του άρθρου 6 παράγραφος 2 και του άρθρου 17 της εν λόγω οδηγίας 7 ότι, σύμφωνα με το άρθρο 27 παράγραφος 3 της ίδιας οδηγίας, τα άλλα κράτη μέλη ενημερώθηκαν στις 20 Απριλίου 1995 για την αίτηση που υπέβαλε το Ηνωμένο Βασίλειο 7 ότι το μέτρο παρέκκλισης, το οποίο αποτελεί μέρος μιας σημαντικής τροποποίησης της νομοθεσίας στον τομέα της έκπτωσης του ΦΠΑ σχετικά με τα αυτοκίνητα οχήματα, σκοπό έχει, αφενός, να αποκλειστεί το 50 % του ΦΠΑ, που επιβάλλεται στις πράξεις ενοικίασης ή χρηματοδοτικής μίσθωσης ενός επιβατικού αυτοκινήτου ιδιωτικής χρήσης, από το δικαίωμα προς έκπτωση του ενοικιαστή ή του μισθωτή χρηματοδοτικής μίσθωσης, όταν το όχημα χρησιμοποιείται για ιδιωτικούς σκοπούς και, αφετέρου, να μην εισπράττεται ο ΦΠΑ που οφείλεται επί της χρησιμοποίησης του εν λόγω οχήματος για ιδιωτικούς σκοπούς 7 ότι ο στόχος του περιορισμού αυτού του δικαιώματος προς έκπτωση είναι η κατ' αποκοπήν φορολόγηση της ιδιωτικής χρησιμοποίησης των αυτοκινήτων από υποκείμενους στο φόρο στο πλαίσιο ενοικίασης ή χρηματοδοτικής μίσθωσης 7 ότι το μέτρο αυτό, μειώνοντας τις διοικητικές υποχρεώσεις των επιτηδευματιών, οι οποίοι δεν είναι υποχρεωμένοι να τηρούν στοιχεία που θα επιτρέπουν τον προσδιορισμό των χιλιομετρικών αποστάσεων που διανύονται για ιδιωτικούς σκοπούς, αποτελεί απλούστευση της είσπραξης του φόρου κατά την έννοια του άρθρου 27 της οδηγίας 77/388/ΕΟΚ 7 ότι η άδεια που ζητείται από το Ηνωμένο Βασίλειο μπορεί να χορηγηθεί μόνο σε προσωρινή βάση, μέχρι την έναρξη ισχύος των κοινοτικών κανόνων που θα προσδιορίζουν τις δαπάνες που δεν παρέχουν δικαίωμα προς έκπτωση του φόρου προστιθέμενης αξίας, σύμφωνα με το άρθρο 17 παράγραφος 6 πρώτο εδάφιο της εν λόγω οδηγίας, και το αργότερο έως τις 31 Δεκεμβρίου 1997 7 ότι το μέτρο παρέκκλισης δεν έχει επίπτωση στους ίδιους πόρους των Ευρωπαϊκών Κοινοτήτων που προέρχονται από το φόρο προστιθέμενης αξίας, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Κατά παρέκκλιση του άρθρου 17 παράγραφοι 2 και 3 της οδηγίας 77/338/ΕΟΚ, επιτρέπεται στο Ηνωμένο Βασίλειο να αποκλείσει το 50 % του φόρου προστιθέμενης αξίας, που επιβάλλεται στις δαπάνες ενοικίασης ή χρηματοδοτικής μίσθωσης ενός επιβατικού αυτοκινήτου ιδιωτικής χρήσης, από το δικαίωμα προς έκπτωση του ενοικιαστή ή του μισθωτή χρηματοδοτικής μίσθωσης, όταν το εν λόγω αυτοκίνητο χρησιμοποιείται για ιδιωτικούς σκοπούς. Άρθρο 2 Κατά παρέκκλιση του άρθρου 6 παράγραφος 2 στοιχείο α), της οδηγίας 77/388/ΕΟΚ, επιτρέπεται στο Ηνωμένο Βασίλειο να μην εξομοιώσει προς παροχές υπηρεσιών εξ επαχθούς αιτίας τη χρησιμοποίηση, από ένα υποκείμενο στο φόρο, για ιδιωτικούς σκοπούς, ενός αυτοκινήτου που κατέχεται από την επιχείρηση, στο πλαίσιο ενοικίασης ή χρηματοδοτικής μίσθωσης. Άρθρο 3 Η παρούσα άδεια λήγει την ημερομηνία έναρξης ισχύος των κοινοτικών κανόνων για τον καθορισμό των δαπανών οι οποίες δεν παρέχουν δικαίωμα προς έκπτωση του φόρου προστιθέμενης αξίας, σύμφωνα με το άρθρο 17 παράγραφος 6 πρώτο εδάφιο της οδηγίας 77/388/ΕΟΚ αλλά το αργότερο στις 31 Δεκεμβρίου 1997. Άρθρο 4 Η παρούσα απόφαση απευθύνεται στο Ηνωμένο Βασίλειο. Λουξεμβούργο, 29 Ιουνίου 1995.

Classification Labels:
2380
2304
593

Label Descriptions:
{"2380": "Φόροι καταναλώσεως", "2304": "Έμμεση φορολογία", "593": "ΦΟΡΟΛΟΓΙΑ"}

EuroVoc IDs (Original): 2181
122
4539
2106
4590
913
2504
1321
5268
2200

EuroVoc IDs (Expanded): 2181
122
4539
2106
4590
913
2504
1321
5268
2200

Dataset Source: meu

Split: train